El Pare Noel portarà els regals a casa dels xiquets i xiquetes paterneres
14/12/2017

# El Pare Noel portarà els regals a casa dels xiquets i xiquetes paterneres

[![Papa Noel](/images/noticias/2017/12/papa-noel.jpg)](/images/noticias/2017/12/papa-noel.jpg)

14.12.2017

La regidoria que dirigix Carles Martí presenta enguany una novetat en els ja tradicionals actes de Nadal al comerç local. Es tracta de la representació d’obres de microteatre dins els propis comerços els dies 28 i 29 de desembre i 4 de gener

El Pare Noel visitarà la casa dels xiquets i xiquetes de Paterna que hagen resultat agraciats en el sorteig que realitzarà el comerç local entre aquelles persones que hagen demanat els regals al Pare Noel a les seues botigues.

Una iniciativa duta a terme des de la regidoria de Comerç de l'ajuntament de Paterna per tal de dinamitzar el Nadal i promocionar el comerç local entre els potencials usuaris: "Volem mostrar la cara més amable del comerç paterner i per a això tenim un aliat de luxe com és el Pare Noel. Esta activitat entra dins la campanya "Nadal a Paterna" que pretén portar il•lusió als més menuts. Una il•lusió lligada al nostre comerç per tal de construir ponts entre les botigues i els futurs potencials usuaris" ha manifestat Carles Martí.

Enguany la regidoria dirigida per Carles Martí ha programat, també, espectacles de microteatre pels diferents comerços adscrits a la Campanya de Nadal a Paterna. En concret, les obres es representaran els dies 28 i 29 de desembre i 4 de gener i entre les 10 del matí i les 8 de la vesprada en els 30 comerços adscrits. Un ventall horari ampli per tal de facilitar l’assistència de totes aquelles persones que vullguen gaudir de les obres “Mariano y Rufino. Variedades a lo fino”, “Los Viajeros del Tiempo” i “Micro-espectacles de circ”.

Per altra banda, tots aquells que demanen els seus regals als Reis Mags, també tindran oportunitat de rebre'ls de la mà de Gaspar, Melcior i Baltasar a la porta de l'ajuntament si han resultat guanyadors del sorteig especial de reis que es farà amb totes aquelles persones que hagen encomanat els regals de Reis al comerç local.